O termin Enquesición (en latín Inquisitio Haereticae Pravitatis Sanctum Officium) fa referencia a quantas institucions adedicatas a la supresión d'a herechía en o sino d'a Ilesia Catolica. A Enquesición medieval, d'a que deriban totas as atras, fue establita en 1184 ta combatir a herechía d'os catars u albichenses y d'os baldenses en o Sud de Francia y Norueste d'Italia. En 1249 s'establió tamién en o reino d'Aragón (estió a primera Enquesición estatal), y en a Edat Moderna, con a unión d'Aragón y Castiella, s'estendilló ta ista zaguera con o nombre d'Enquesición espanyola (1478 - 1821) baixo o control dreito d'a monarquía hispanica, estando a primera institución común entre as Coronas de Castiella y Aragón, y doncas a primera institución espanyola. Tamién se conoixen con o mesmo nombre a Enquesición portuguesa (1536 - 1821) y a Enquesición romana (1542 - 1965).